

**Pecyn Ymgeisio**

Swyddog Cefnogi’r Tîm - Prentisiaethau

**Cynnwys**

Tudalen 1 Cyflwyniad, cefndir a chyd-destun

Tudalen 5 Disgrifiad o’r Swydd

Tudalen 7 Manyleb y Person

Tudalen 9 Prif Delerau ac Amodau

Tudalen 11 Y Broses Recriwtio

Tudalen 13 Ffurflen Fonitro Cydraddoldeb ac Amrywiaeth (i’w chyflwyno gyda’r cais)

**Cyflwyniad**

Mae dros 70 o sefydliadau sy'n gweithio ym maes prentisiaethau a sgiliau cyflogadwyedd yng Nghymru yn aelodau o’r sefydliad ‘nid er elw’ Ffederasiwn Hyfforddiant Cenedlaethol Cymru (NTfW).  Rydym yn gorff sy’n cynrychioli'r rhwydwaith o ddarparwyr dysgu seiliedig ar waith (DSW) sydd â sicrwydd ansawdd ac sydd o dan gontract i Lywodraeth Cymru i gyflenwi eu rhaglenni prentisiaethau a sgiliau cyflogadwyedd ledled Cymru. Mae darparwyr a gomisiynwyd gan Lywodraeth Cymru i gyflenwi rhaglenni dysgu seiliedig ar waith yng Nghymru yn aelodau o’r NTfW. Felly, cyfrifir mai’r NTfW yw’r prif awdurdod ar raglenni prentisiaethau a sgiliau cyflogadwyedd yng Nghymru.

Mae’r NTfW yn cydweithio â sefydliadau i ganfod anawsterau ym maes hyfforddiant sgiliau. Yna, mae’n eu helpu i gydweithio i ddatblygu ffyrdd o ddiwallu anghenion unigolion, sefydliadau a rhanbarthau o ran datblygu sgiliau, er mwyn cefnogi a chyflawni dyheadau Llywodraeth Cymru i gael gweithlu medrus yng Nghymru.

**Y Cefndir**

Mae rhaglen Llywodraeth Cymru 'Symud Cymru Ymlaen' yn nodi'r uchelgais i sbarduno gwelliant yn economi a gwasanaethau cyhoeddus Cymru, gan esgor ar Gymru sy'n ffyniannus ac yn ddiogel, yn iach ac yn egnïol, yn uchelgeisiol ac yn barod i ddysgu, yn unedig ac yn gysylltiedig. O fewn y Rhaglen Lywodraethu hon, mae ymrwymiad clir i “*greu o leiaf 100,000 o brentisiaethau o safon uchel i bobl o bob oed” dros dymor y cynulliad hwn.”*

Er mwyn gwireddu'r ymrwymiad a nodir yn y rhaglen ‘Symud Cymru Ymlaen’, mae Llywodraeth Cymru wedi paratoi Cynllun Polisi Sgiliau Prentisiaethau. Yn y cynllun hwn, dywedodd Llywodraeth Cymru:

*“Mae Cymru wedi datblygu rhaglen Brentisiaethau lwyddiannus iawn, a luniwyd mewn partneriaeth â busnesau yng Nghymru gan ganolbwyntio ar ansawdd y ddarpariaeth.  Mae cyflogwyr a phrentisiaid yn gweld gwerth mawr yn y rhaglen ac mae ein cyfraddau llwyddiant o ran y fframwaith yn gyson uwch nag 80%. Fodd bynnag, oherwydd newidiadau yn y galw gan gyflogwyr a dysgwyr yn ogystal â chyflwyno’r Ardoll Brentisiaethau gan Lywodraeth y Deyrnas Unedig, mae angen ailystyried yn awr sut y bydd y rhaglen yng Nghymru’n gweithredu ac ystyried sut i’w datblygu ymhellach i ymateb i newidiadau yn anghenion economi Cymru, yn awr ac yn y dyfodol.”*

Yn ogystal, dyma’r blaenoriaethau cyflenwi ar gyfer 2016-2022

***Cynyddu nifer y prentisiaid 16-19 oed*** *– cynyddu nifer y bobl ifanc 16-19 oed sy’n ymgymryd â phrentisiaethau a chynyddu nifer y rhai sy’n gadael yr ysgol ac yn mynd ymlaen i gymryd prentisiaethau o ansawdd dal;*

***Ymateb i brinder sgiliau*** *–- datblygu prentisiaethau, yn enwedig mewn sectorau sy’n tyfu a chategorïau swyddi sy’n datblygu, yn unol â blaenoriaethau a bennwyd gan Bartneriaethau Sgiliau Rhanbarthol****;***

***Datblygu sgiliau lefel uwch*** *– canolbwyntio ar brentisiaethau lefel 4 ac uwch, lle mae’r manteision yn tueddu i fod yn fwy ac ar y lefel a gyflenwir gan y rhan fwyaf o wledydd llwyddiannus Ewrop. Parhau i fonitro effeithiolrwydd a pherthnasedd Prentisiaethau Sylfaen (lefel 2);*

***Datblygu llwybrau sgiliau*** *– integreiddio prentisiaethau â’r system addysg ehangach.*

Mae’r Cynllun Polisi Sgiliau Prentisiaethau yn pennu cynllun gweithredu pum mlynedd ar gyfer cyflenwi prentisiaethau; sy'n cynnwys camau'n ymwneud ag annog cyflogwyr i recriwtio prentisiaid, a hyrwyddo prentisiaethau wrth bobl ifanc:

* Cyflwyno system ddiagnostig ac adborth newydd ar gyfer cyflogwyr sy’n talu’r Ardoll Brentisiaethau;
* Ystyried cyflwyno system dreialu Cyn-brentisiaeth i annog pobl ifanc i ddilyn prentisiaethau ac i helpu cyflogwyr wrth ddarparu prentisiaethau i bobl ifanc;
* Ystyried pa mor weladwy yw cyfeoedd am brentisiaethau er mwyn sicrhau bod systemau’n cyflwyno gwybodaeth am brentisiaethau mewn ffordd mor hygyrch a hwylus ag y bo modd;
* Sicrhau llwybrau cliriach at brentisiaethau i bobl ifanc 16-19 oed gyda chyflogwyr yn mynd ati i gyhoeddi cyfleoedd a swyddi gwag yn amlwg er mwyn denu’r ymgeiswyr gorau;
* Sicrhau bod pobl ifanc, rhieni ac ysgolion yn fwy ymwybodol o brentisiaethau.

**Y Sefyllfa Bresennol**

Mae’r Rhaglen Brentisiaethau yng Nghymru yn uchel ei pharch gan unigolion, cyflogwyr a rhanddeiliaid ac un arwydd o hyn yw nifer y prentisiaid sy'n cael eu recriwtio a chyfraddau llwyddiant y fframweithiau prentisiaethau. Fodd bynng, cydnabyddir hefyd bod y rhaglen brentisiaethau yr hoffai Llywodraeth Cymru ei gweld yn wahanol iawn i’r un bresennol. Mae’n amlwg mai’r uchelgais yw sicrhau rhaglen brentisiaethau lle bydd prentisiaid iau yn cael eu haddysgu i lefel uwch.

Mae’r trefniadau contractio presennol rhwng Llywodraeth Cymru a’r rhwydwaith darparwyr yn dechrau llwyddo i sicrhau mwy o brentisiaethau sy’n dod o fewn ‘*blaenoriaethau Gweinidogion Cymru*’ uchod, yn enwedig o ran y sectorau, y lefel a’r oedran. Fodd bynnag, er mwyn gwireddu uchelgais Llywodraeth Cymru ar gyfer ei Rhaglen Brentisiaethau yng Nghymru, mae angen symud mewn ffordd fwy strategol i greu galw (gan gyflogwyr) a chynhyrchu cyflenwad (o’r ysgolion) fel y bydd y Rhaglen Brentisiaethau yng Nghymru yn dod yn rhan hanfodol o’r holl system addysg a sgiliau sy’n cynnal economi Cymru.

Mae tystiolaeth o wahanol ffynonellau yn dangos nad yw cyflogwyr yng Nghymru (yn y sector cyhoeddus, y sector preifat na'r trydydd sector) yn ymwneud ddigon â’r Rhaglen Brentisiaethau i gael ymchwydd o gefnogaeth i’r rhaglen, a fyddai’n arwain at gynnydd enfawr yn nifer y bobl ifanc yn yr ysgolion sy’n dymuno dilyn prentisiaeth. Fodd bynnag, yn achos y sefydliadau yng Nghymru sy’n cyflogi’r nifer fwyaf o bobl, mae hyn wedi newid yn sgil cyflwyno’r Ardoll Brentisiaethau. Yn amlwg, mae angen i ni elwa ar y cynnydd hwn mewn ymwybyddiaeth yn awr.

Mae’r NTfW yn teimlo’n gryf bod gweledigaeth Llywodraeth Cymru ar gyfer ei Rhaglen Brentisiaethau yn un ddilys, ond credwn hefyd bod llawer o waith i’w wneud, mewn cyfnod eithaf byr, os ydym am lwyddo, gyda’n gilydd, i greu ‘rhaglen brentisiaethau gyda'r gorau yn y byd’.

Er bod gan Gymru Raglen Brentisiaethau lwyddiannus iawn, y gall pawb ohonom ymfalchïo ynddi, mae’r NTfW yn cydnabod bod llawer mwy i'w wneud er mwyn gwella'r arlwy brentisiaethau yng Nghymru. Mewn cyfnod pan fo angen cael rhagor o bobl ifanc 16-19 oed i ddilyn prentisiaethau a chynyddu nifer y rhai sy’n dilyn prentisiaethau o ansawdd da ar ôl gadael yr ysgol, mae gennym her arall, sef cyflenwi prentisiaethau o ‘ansawdd gwell’, sy’n gysylltiedig ag anghenion cenedlaethol, rhanbarthol a lleol, yn enwedig ar lefel 3 ac uwch. A’r cyfan mewn cyfnod pan fo cyflogwyr yng Nghymru’n gorfod delio â dyfodiad yr ardoll brentisiaethau ac yn ceisio ymdopi â system sy’n gallu ymddangos yn gymhleth.

**Tystiolaeth**

Gan fod y Rhaglen Brentisiaethau yng Nghymru’n gallu bod mor gymhleth i unigolion a sefydliadau, cred yr NTfW bod angen 'Gwasanaeth Prentisiaethau Cymru' i fod yn 'siop un stop' ar gyfer ymholiadau am brentisiaethau. Dylai gwasanaeth felly ei gwneud yn haws cyflawni uchelgais Llywodraeth Cymru i greu o leiaf 100,000 o brentisiaethau o safon uchel i bobl o bob oed yng Nghymru yn ystod tymor y Cynulliad hwn.

Mae mwy a mwy o dystiolaeth yn dod i’r golwg i ddangos bod dwy broblem sylfaenol yn amharu ar y Rhaglen Brentisiaethau yng Nghymru:

* Diffyg ymwneud cyflogwyr ledled Cymru â’r Rhaglen Brentisiaethau;
* Prinder pobl ifanc, yn enwedig yn syth ar ôl gadael yr ysgol, yn dilyn prentisiaethau.

Yn ôl yr Arolwg Safbwyntiau Cyflogwyr yn 2014, dim ond 13% o gyflogwyr yng Nghymru sy’n cyflogi prentisiaid neu’n cynnig prentisiaethau ffurfiol (a dim ond 9% sydd â phrentis(iaid). O edrych ar hyn o’r cyfeiriad arall, nid yw 85% o gyfloggwyr Cymru’n cynnig unrhyw fath o brentisiaeth. Fodd bynnag, dangosodd yr un arolwg bod 29% o gyflogwyr Cymru (yn 2014) yn bwriadu cynnig prentisiaethau ffurfiol yn y dyfodol.

O ran cynnig tystiolaeth o brinder pobl ifanc sy’n gwneud prentisiaethau yn syth o’r ysgol, mae Hynt Disgyblion o Ysgolion yng Nghymru yn 2016 yn dweud:

* O’r 31,524 o ddisgyblion a adawodd Flwyddyn 11 yn 2016, parhaodd 13,586 (43%) â’u haddysg yn yr ysgol, parhaodd 14,125 (45%) â’u haddysg mewn coleg addysg bellach, a dim ond 401 (1.3%) a aeth i hyfforddiant seiliedig ar waith gyda statws ‘mewn gwaith’;
* O’r 12,744 o ddisgyblion a adawodd Flwyddyn 13 yn 2016, symudodd 7,946 (62%) i addysg uwch, parhaodd 2,037 (16%) â’u haddysg mewn ysgol neu goleg, a dim ond 202 (1.6%) a aeth i hyfforddiant seiliedig ar waith gyda statws ‘mewn gwaith’.

Cyflwynwyd Ardoll Brentisiaethau Llywodraeth y Deyrnas Unedig ar 6 Ebrill 2017 ac mae’n amlwg yn dechrau codi ymwybyddiaeth o brentisiaethau ymhlith y cyflogwyr hynny sy’n gorfod ei thalu – sef yr union beth roedd yr ardoll i fod i’w wneud. Fodd bynnag, yr hyn sydd ar goll yw dull hwylus, hawdd a dibynadwy i gyflogwyr allu ymwneud â’r Rhaglen Brentisiaethau yng Nghymru.

Yn wir, trwy ei Ymchwiliad i’r Ardoll Brentisiaethau yn ddiweddar, gwnaeth Pwyllgor y Cynulliad Cenedlaethol ar yr Economi, Seilwaith a Sgiliau yr argymhellion a ganlyn i Lywodraeth Cymru:

***Argymhelliad 1*** *Rhaid i'r Gweinidog ddwysáu ymdrechion Llywodraeth Cymru i sicrhau bod pob cyflogwr sy'n talu Ardoll yng Nghymru yn cael y wybodaeth sydd ei hangen arnynt yn ystod cyfnod rhagarweiniol yr Ardoll;*

***Argymhelliad 9*** *Mae'r Pwyllgor yn argymell bod Llywodraeth Cymru yn nodi sut mae'n bwriadu hyrwyddo a gwella'r nifer sy'n manteisio ar brentisiaethau ymysg cyflogwyr yng Nghymru, yn enwedig ymysg y sectorau hynny nad ydynt yn draddodiadol wedi cael llwybrau clir i brentisiaethau lefel uwch.*

***Argymhelliad 11*** *Mae'r Pwyllgor yn argymell bod y Gweinidog yn edrych ar opsiynau i weithio gyda busnesau a chyflogwyr i gael prentisiaethau gyda sectorau nad ydynt yn cyflogi prentisiaid yn draddodiadol.*

**Diben**

Cynnig gwasanaeth effeithlon i gyflogwyr sy’n ystyried ymwneud â’r Rhaglen Brentisiaethau, gan weithredu fel ‘siop un stop’ ar gyfer yr holl ymholiadau sy’n dod i mewn.

Gweithio gyda’r rhwydwaith darparwyr, strwythurau atgyfeirio a chyflogwyr i annog recriwtio pobl ifanc i wneud prentisiaethau.

**Amcanion**

Yn benodol, bydd Swyddog Cefnogi’r Tîm – Prentisiaethau yn:

* Dilyn trywydd yr ymholiadau a ddaw o wahanol ffynonellau gan fynd ati'n effeithlon ii ganfod beth sydd arnynt ei angen;
* Cydweithio â’r rhwydwaith darparwyr, asiantau atgyfeirio a chyflogwyr i sicrhau bod mwy o brentisiaethau’n cael eu hysbysebu ar wefan Llywodraeth Cymru;
* Rhoi gwybodaeth, cyngor ac arweiniad cywir a chyfredol i randdeiliaid am yr holl lwybrau prentisiaethau sydd ar gael.

**Canlyniad Disgwyliedig**

Yn yr hirdymor, disgwylir y bydd cyflogi Swyddogion Ymgysylltu ar gyfer Prentisiaethau yn arwain at gynnydd yn nifer y bobl ifanc sy’n dilyn y Rhaglen Brentisiaethau gan gyfrannu at gyflawni ymrwymiad Llywodraeth Cymru i greu o leiaf 100,000 o brentisiaethau o safon uchel i bobl o bob oed dros dymor y Cynulliad hwn.’

**Disgrifiad o’r Swydd**

**Teitl y Swydd:** Swyddog Cefnogi’r Tîm – Prentisiaethau

**Yn adrodd wrth:** Arweinydd Tîm – Prentisiaethau

**Yn gyfrifol am:** Dim yn berthnasol

**Lleoliad y swydd:** Hyblyg – Gweithio gartref (gan deithio’n rheolaidd i gyfarfodydd) neu yn swyddfa’r NTfW yng Nghaerdydd.

**Oriau:** 37.5 awr yr wythnos

**Cyflog:** £19,240.00 y flwyddyn

**Contract:** Cyfnod penodol (tan 31 Gorffennaf 2021) – Secondiad yn bosibl

**Diben**

Cynnig gwasanaeth effeithlon i gyflogwyr sy’n ystyried ymwneud â’r Rhaglen Brentisiaethau, gan weithredu fel ‘siop un stop’ ar gyfer yr holl ymholiadau sy’n dod i mewn.

Gweithio gyda’r rhwydwaith darparwyr, strwythurau atgyfeirio a chyflogwyr i annog recriwtio pobl ifanc i wneud prentisiaethau.

**Cyfrifoldebau – Ymgysylltiad Cyflogwyr**

**Atgyfeirio cyflogwyr**

* Dilyn trywydd yr ymholiadau a ddaw o wahanol ffynonellau gan fynd ati'n effeithlon ii ganfod beth sydd arnynt ei angen;

* Mynd ati mewn ffordd effeithiol i gyfleu anghenion cyflogwyr i’r rhwydwaith darparwyr dan gontract, gyda’r nod o ganfod pwy a all helpu’r cyflogwr;
* Bod yn gyfryngwr rhwng y cyflogwr a’r darparwr/darparwyr o’i ddewis.
* Os oes angen, cyfeirio’r mater ymlaen at Reolwyr Datblygu’r Rhaglen Brentisiaethau ar lefel ranbarthol, i wneud rhagor o waith arno;
* Cydweithio â’r rhwydwaith darparwyr, asiantau atgyfeirio a chyflogwyr i sicrhau bod mwy o brentisiaethau’n cael eu hysbysebu’n gyhoeddus;
* Ymdrin ag ymholiadau cyffredinol am y Rhaglen Brentisiaethau gyda llu mawr o randdeiliaid;
* Cadw cofnodion effeithiol trwy system CRM (Really Simple Solutions).

**Cadw Golwg ar Gynnydd**

* Monitro i ba raddau y mae darparwyr yn ymateb i alw gan gyflogwyr, a'u herio a'u cefnogi yn ôl yr angen;
* Cadw mewn cysylltiad rheolaidd â chyflogwyr a darparwyr i sicrhau bod y cynnydd yn parhau;
* Adrodd yn rheolaidd ar y cynnydd.

**Cyfrifoldebau – Cyffredinol**

* Cydweithio â staff eraill yr NTfW i hyrwyddo cydraddoldeb, amrywiaeth a’r iaith Gymraeg mewn perthynas â darpariaeth prentisiaethau;
* Hybu’r defnydd o offer ar-lein a noddir gan Lywodraeth Cymru (e.e. Porth Sgiliau Busnes Cymru, Cymru’n Gweithio, a’r Gwasanaeth Paru Prentisiaethau ac ati) a gwahanol gyfleoedd ar y cyfryngau cymdeithasol i hyrwyddo cyfleoedd am brentisiaethau;
* Rhoi gwybodaeth, cyngor ac arweiniad cywir a chyfredol i randdeiliaid am yr holl lwybrau prentisiaethau sydd ar gael;
* Delio ag ymholiadau, ar-lein a dros y ffôn, cymryd negeseuon a’u trosglwyddo i’r aelod perthnasol o’r staff mewn ffordd briodol ac amserol;

**Cyfathrebu**

* Diweddaru’r cyfryngau cymdeithasol bob dydd gyda deunydd a gynhyrchwyd gan NTfW a sefydliadau eraill;
* Gweithio mewn ffordd ddiduedd, gan dalu sylw dyledus i gynrychioli’r sector dysgu seiliedig ar waith i gyd;
* Cadw systemau ffeilio yn unol â pholisïau a gweithdrefnau’r sefydliad;
* Cyflawni dyletswyddau eraill y cyfrifir eu bod yn addas ar gyfer y swydd, ar gais yr Arweinydd Tîm - Prentisiaethau.

**Manyleb y Person**

Mae’r tabl isod yn amlinellu’r wybodaeth, y sgiliau a’r ymddygiad sy’n angenrheidiol ac yn dangos pryd y dylid cyflwyno tystiolaeth o hynny h.y. ar y cais (A) neu yn y cyfweliad (I):

|  |  |  |  |
| --- | --- | --- | --- |
|  | **Hanfodol** | **Dymunol** | **Dull Asesu** |
| **Cymwysterau a Gwybodaeth** | | | |
| * Mathemateg Lefel 2 (TGAU neu gyfwerth) | **X** |  | **A** |
| * Saesneg Lefel 2 (TGAU neu gyfwerth) | **X** |  | **A** |
| * Gallu defnyddio TG i Lefel 2 (gyda gwybodaeth weithiol dda o MS Excel, Word ac Outlook) | **X** |  | **A** |
| * Gwybodaeth am y Rhaglen Brentisiaethau yng Nghymru, yn ei chyflwr presennol ac yn y cyflwr y dymunir ei gweld yn y dyfodol |  | **X** | **A / I** |
| **Profiad Cysylltiedig â Gwaith** | | | |
| * Tystiolaeth o weithio mewn amgylchedd o wasanaethu cwsmeriaid mewn sefyllfa busnes-i-fusnes | **X** |  | **A / I** |
| * Tystiolaeth eich bod yn gallu dadansoddi a gwerthuso gwybodaeth gymhleth | **X** |  | **A / I** |
| * Tystiolaeth o helpu i gynllunio a chynnal digwyddiadau |  | **X** | **A / I** |
| * Profiad o ddefnyddio’r cyfryngau cymdeithasol i hyrwyddo gwaith sefydliad a/neu achos |  | **X** | **A / I** |
| * Profiad o ddefnyddio system CRM |  | **X** | **A / I** |
| **Sgiliau Personol** | | | |
| * Sgiliau trefnu ardderchog | **X** |  | **A / I** |
| * Sgiliau gweinyddu da | **X** |  | **A / I** |
| * Sgiliau dadansoddi da gan dalu sylw i fanylion | **X** |  | **A / I** |
| * Gallu gweithio’n annibynnol heb oruchwyliaeth | **X** |  | **A / I** |
| * Gallu blaenoriaethu gwaith a'i gwblhau’n brydlon | **X** |  | **A / I** |
| * Gallu bod yn ddiduedd a pharchu cyfrinachedd | **X** |  | **A / I** |
| **Sgiliau Rhyngbersonol** | | | |
| * Sgiliau cyfathrebu da – llafar ac ysgrifenedig (yn cynnwys ysgrifennu adroddiadau) | **X** |  | **A / I** |
| * Gallu cyfathrebu trwy gyfrwng y Gymraeg |  | **X** | **A / I** |
| **Nodweddion Personol** | | | |
| * Proffesiynol | **X** |  | **I** |
| * Diplomatig | **X** |  | **I** |
| * Dibynadwy | **X** |  | **I** |
| * Gallu addasu | **X** |  | **I** |
| * Brwd | **X** |  | **I** |
| * Hyblyg | **X** |  | **I** |
| **Amgylchiadau** | | | |
| * Gallu gweithio’n hyblyg (yn cynnwys yn gynnar yn y bore, gyda’r nos ac ar benwythnosau yn ôl yr angen) | **X** |  | **I** |
| * Gallu teithio yn ôl yr angen, yn ôl gofynion y swydd | **X** |  | **I** |

Tudalen yn wag yn fwriadol

**Prif Delerau ac Amodau**

**Pensiwn:** Cynllun Cofrestru Awtomatig NTfW (fel sy'n briodol)

**Amodau Gwasanaeth:** 37.5 awr yr wythnos. 25 diwrnod o wyliau blynyddol a gwyliau statudol ar ben hynny

**Cyfnod Prawf:** 6 mis

**Teithio a threuliau:** Yn unol â chanllawiau CThEM

**Iaith:** Croesawir y gallu i siarad Cymraeg neu iaith arall, ond ni chyfrifir bod hynny’n ofynnol ar gyfer y swydd.

**Cyfle Cyfartal:** Rydym yn sefydliad cyfle cyfartal. Nid ydym yn gwahaniaethu yn erbyn ymgeiswyr ar sail oedran, hil, crefydd, cenedligrwydd, cyfeiriadedd rhywiol, rhywedd, hunaniaeth o ran rhywedd, anabledd, statws o ran priodas neu bartneriaeth sifil na beichiogrwydd. Rydym yn mawrygu amrywiaeth a gwahaniaeth. Mae’n ofynnol bod y sawl a benodir yn dangos y gwerthoedd hyn yn ei ffordd o weithio.

Tudalen yn wag yn fwriadol

**Y Broses Recriwtio**

**Egwyddorion**

Mae’r NTfW wedi ymrwymo i bolisi o drin ei holl weithwyr ac ymgeiswyr am swyddi yn gyfartal ac i recriwtio’r person gorau am bob swydd sydd ar gael. Ni fydd unrhyw weithiwr na darpar weithiwr yn cael triniaeth neu ystyriaeth lai ffafriol yn ystod y broses recriwtio a dethol ar sail hil, lliw, crefydd neu gred, cenedligrwydd, tarddiad ethnig, cyfeiriadedd rhywiol, rhywedd, oedran, anabledd, statws priodasol na statws rhan-amser, ac ni fydd yn cael ei roi dan anfantais gan unrhyw amodau cyflogaeth na ellir cyfiawnhau eu bod yn angenrheidiol am resymau gweithredol.

**Sut i wneud cais**

Os hoffech wneud cais am y swydd, gofynnir i chi anfon y pethau isod atom:

* **Llythyr eglurhaol** (dim mwy na dwy ochr A4) yn dweud pam yr ydych yn addas ac yn nodi, gydag enghreifftiau clir, sut rydych yn bodloni’r meini prawf hanfodol **a nodir ym manyleb y person**. Sylwch fod y llythyr eglurhaol yn rhan bwysig o’ch cais. Dylai fod yn ddogfen a seilir ar dystiolaeth a byddwch yn cael eich asesu ar sail eich llythyr yn gymaint ag ar sail eich CV.
* **CV cynhwysfawr** yn nodi hanes eich gyrfa, gyda’ch cyfrifoldebau a’r hyn rydych wedi’i gyflawni. Rhowch fanylion eich **cyflog presennol a dau ganolwr proffesiynol** ynghyd â datganiad byr yn dweud sut y maent yn eich nabod ac ers faint. ***Ni fyddwn yn cysylltu â’r canolwyr heb gael eich caniatâd chi ymlaen llaw.***
* **Y Ffurflen Monitro Cydraddoldeb ac Amrywiaeth** atodedig.Nodir isod pam yr ydym yn gofyn am y wybodaeth hon a sut y caiff ei defnyddio. Os nad ydych yn dymuno rhoi unrhyw ran o’r wybodaeth y gofynnir amdani, ticiwch y blychau ‘Mae’n well gen i beidio â dweud’.

Gofynnir i chi **ebostio’r uchod i gyd, mewn un ffeil ar fformat .pdf** i [recruitment@ntfw.org](mailto:recruitment@ntfw.org). Wrth ebostio, nodwch eich enw a theitl y swydd rydych yn ymgeisio amdani yn llinell bwnc eich ebost.

Mae croeso i chi anfon eich cais yn y Gymraeg neu’r Saesneg. Ni chaiff ceisiadau a gyflwynir yn Gymraeg eu trin yn llai ffafriol na cheisiadau a gyflwynir yn Saesneg. Anfonir ceisiadau a gyflwynir yn Gymraeg at wasanaeth cyfieithu allanol i’w cyfieithu i’r Saesneg ar gyfer aelodau di-Gymraeg o'r panel. **Nodwch yn eich cais beth yw eich dewis iaith ar gyfer asesiad y panel a gohebiaeth.**

Y dyddiad cau ar gyfer ceisiadau yw: Dydd Gwener 18 Medi 2020 am 5:00pm.

Os yw’n well gennych beidio ag ymgeisio trwy’r ebost, gallwch bostio’ch cais at:

**Jeff Protheroe, Cyfarwyddwr Gweithrediadau, Ffederasiwn Hyfforddiant Cenedlaethol Cymru (NTfW), Ocean Park House, East Tyndall Street, CAERDYDD, CF24 5ET**

**Amserlen ddangosol**

Sylwch: Dyddiadau dangosol yw’r rhain ar hyn o bryd a gallent newid.

Gofynnir i chi nodi yn eich llythyr eglurhaol os nad yw’r amserau hyn yn gyfleus i chi.

|  |  |
| --- | --- |
| **Cam** | **Amserlen** |
| Dyddiad cau ar gyfer ymgeisio | Dydd Gwener 18 Medi 2020 am 5:00pm |
| Tynnu rhestr fer | wythnos yn dechrau 21 Medi 2020 |
| Cyfweliad o flaen panel (yn swyddfa’r NTfW) | Dydd Gwener 2 Hydref 2020 (i'w gadarnhau) |

**Rhagor o wybodaeth**

Os oes gennych gwestiynau am y swydd neu os hoffech sgwrs anffurfiol, gyfrinachol, gallwch gysylltu â Jeff Protheroe, Cyfarwyddwr Gweithrediadau yr NTfW, ar 07425 621711 neu ebostio [jeff.protheroe@ntfw.org](mailto:jeff.protheroe@ntfw.org)

**Diogelu Data**

Dim ond at ddibenion recriwtio y bydd yr NTfW yn defnyddio’r wybodaeth a roddir gennych trwy eich cais, a bydd yn cael ei chadw am flwyddyn ar ôl cwblhau’r broses recriwtio. Bydd y wybodaeth a roddir gan ymgeiswyr llwyddiannus yn aros yn eu ffeil bersonél. Caiff yr holl ddata personol eu trin yn unol â Deddf Diogelu Data 1998. Os bydd gennych ryw gwestiwn am y ffordd y defnyddir eich gwybodaeth, gallwch ebostio [info@ntfw.org](mailto:info@ntfw.org)

**Ffurflen Fonitro Cydraddoldeb ac Amrywiaeth**

**(i’w hebostio gyda’ch cais)**

Mae Ffederasiwn Hyfforddiant Cenedlaethol Cymru (NTfW) yn awyddus i fodloni’r nodau a’r ymrwymiadau a nodir yn ei bolisi cydraddoldeb. Mae hyn yn cynnwys peidio â gwahaniaethu o dan Ddeddf Cydraddoldeb 2010, ynghyd ag adeiladu darlun cywir o gyfansoddiad y gweithlu o ran annog cydraddoldeb ac amrywiaeth. Mae ar yr NTfW angen eich help a’ch cydweithrediad i’w alluogi i wneud hyn, ond peth gwirfoddol yw llenwi’r ffurflen hon.

Bydd y wybodaeth a roddwch yn cael ei thrin yn hollol gyfrinachol ac yn cael ei chadw yn unol â gofynion Deddf Diogelu Data 1998. Dim ond at ddibenion monitro ystadegol y caiff ei defnyddio.

**Rhywedd:**

Dyn 🗆 Menyw 🗆 Anneuaidd 🗆 Gwell gen i beidio â dweud 🗆

Os yw’n well gennych ddefnyddio’ch term eich hunan, nodwch ef yma -

Ydych chi’n briod neu mewn partneriaeth sifil? Ydw 🗆 Na 🗆 Gwell gen i beidio â dweud 🗆

**Oed:**

16-24 🗆 25-29 🗆 30-34 🗆 35-39 🗆 40-44 🗆 45-49 🗆

50-54 🗆 55-59 🗆 60-64 🗆 65+ 🗆 Gwell gen i beidio â dweud 🗆

**Beth yw’ch ethnigrwydd?**

Nid mater o genedligrwydd, man geni na dinasyddiaeth yw ethnigrwydd. Mae’n ymwneud â’r grŵp rydych yn teimlo’ch bod yn perthyn iddo. Ticiwch y blwch priodol

***Gwyn***

Sais/Saesnes 🗆 Cymro/Cymraes 🗆 Albanwr/Albanes 🗆 Gwyddel(es) Gogledd Iwerddon 🗆 Gwyddel(es) 🗆

Prydeiniwr/Prydeinwraig 🗆 Sipsi neu Deithiwr/Deithwraig Wyddelig 🗆 Gwell gen i beidio â dweud 🗆

Unrhyw gefndir gwyn arall, nodwch yma:-

***Grŵpiau ethnig cymysg / lluosog***

Gwyn a Du Caribïaidd 🗆 Gwyn a Du Affricanaidd 🗆 Gwyn ac Asiaidd 🗆 Gwell gen i beidio â dweud 🗆

Unrhyw gefndir cymysg arall, nodwch yma:-

***Asiaidd / Asiaidd Prydeinig***

Indiaidd 🗆 Pacistani 🗆 Bangladeshi 🗆 Tsieineaidd 🗆 Gwell gen i beidio â dweud 🗆

Unrhyw gefndir Asiaidd arall, nodwch yma:-

***Du/ Affricanaidd/ Caribïaidd/ Du Prydeinig***

Affricanaidd 🗆 Caribïaidd 🗆 Gwell gen i beidio â dweud 🗆

Unrhyw gefndir Du/Affricanaidd/Caribïaidd arall, nodwch yma:-

***Grŵp ethnig arall***

Arab 🗆 Gwell gen i beidio â dweud 🗆

Unrhyw grŵp ethnig arall, nodwch yma:-

**Ydych chi’n ystyried bod gennych anabledd neu gyflwr iechyd?**

Ydw 🗆 Na 🗆 Gwell gen i beidio â dweud 🗆

Beth yw effaith eich anabledd neu’ch cyflwr iechyd ar eich gallu i roi o’ch gorau yn y gwaith?

Nodwch yma:-

**Beth yw’ch cyfeiriadedd rhywiol?**

Heterorywiol 🗆 Menyw hoyw/lesbiad 🗆 Dyn hoyw 🗆 Deurywiol 🗆

Well gen i beidio â dweud 🗆

Os yw’n well gennych ddefnyddio’ch term eich hunan, nodwch ef yma -

**Beth yw eich crefydd neu gred?**

Dim crefydd na chred 🗆 Bwdhydd 🗆 Cristion 🗆 Hindw 🗆 Iddew 🗆

Mwslim 🗆 Sikh 🗆 Gwell gen i beidio â dweud 🗆

Os oes gennych grefydd neu gred arall, nodwch yma:-

**Beth yw’ch patrwm gwaith ar hyn o bryd?**

Amser llawn 🗆 Rhan amser 🗆 Gwell gen i beidio â dweud 🗆

**Beth yw’ch trefniant gweithio hyblyg?**

Dim 🗆 Amser hyblyg 🗆 Oriau gwasgarog (staggered) 🗆 Oriau tymor ysgol 🗆 Oriau blynyddol 🗆

Rhannu swydd 🗆 Shifftiau hyblyg 🗆 Oriau cywasgedig 🗆 Gweithio gartref 🗆

Gwell gen i beidio â dweud 🗆 Os yw’n drefniant arall, nodwch yma:-

**Oes gennych chi gyfrifoldebau gofalu? Os oes, ticiwch bob un perthnasol**

Dim 🗆 Prif ofalwr am blentyn/blant (o dan 18) 🗆

Prif ofalwr am blentyn/blant anabl 🗆

Prif ofalwr am oedolyn anabl (18 a throsodd) 🗆 Prif ofalwr am rywun hŷn 🗆

Ail ofalwr (rhywun arall sy’n gwneud y prif waith ofalu) 🗆

Well gen i beidio â dweud 🗆